**Vilonya Község Polgármestere**



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Beszámoló a közhasznú foglalkoztatás 2025. I. félévi tapasztalatairól, az elvégzett munka értékelése.** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | Vilonya Község Önkormányzata Képviselő-testülete 2025. I. félévi munkatervéről szóló 103/2024. (XII.9.) Kt. határozat  Vilonya Község Önkormányzata Szervezeti és Működési Szabályzatáról szóló 8/2024.(X.1.) önkormányzati rendelet | | |
| Fontosabb  jogszabályok: | Magyarország helyi önkormányzatairól szóló 2011. évi CLXXXIX. törvény | | |
| Előterjesztés  szövege: | Tisztelt Képviselő-testület!  Vilonya Község Önkormányzata Szervezeti és Működési Szabályzatáról szóló 8/2024.(X.1.) önkormányzati rendelet 20. §-a (1)-(2) bekezdése alapján:  „(1) A munkaterv előkészítéséről és az ahhoz kapcsolódó javaslatok bekéréséről a polgármester gondoskodik.  (2) A munkaterv elkészítéséhez javaslatot kell kérni  a) a Képviselő-testület tagjától,  b) a jegyzőtől.”   A munkaterv készítéséhez a javaslatokat a 2024. decemberi ülésre bekértük. Egy javaslat érkezett Kardos Sándor alpolgármestertől. A június 30-i Képviselő-testületi ülésre napirendi javaslat: Beszámoló a közhasznú foglalkoztatás 2025. I. félévi tapasztalatairól, az elvégzett munka értékelése.  A beszámolót a polgármester elkészítette.  Kérem a Tisztelt Képviselő-testületet, hogy a beszámolót megtárgyalni és elfogadni szíveskedjenek. | | |
| Mellékletek: | beszámoló | | |
| Keltezés: | 2025. június 20. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…./2025. (VI.26.) Kt. határozat**

**Beszámoló a közhasznú foglalkoztatás 2025. I. félévi tapasztalatairól, az elvégzett munka értékelése.**

Vilonya Község Önkormányzat Képviselő-testülete megtárgyalta a „**Beszámoló a közhasznú foglalkoztatás 2025. I. félévi tapasztalatairól, az elvégzett munka értékelése”** tárgyú előterjesztést az alábbi döntést hozta:

A közhasznú foglalkoztatás 2025. I. félévi tapasztalatairól szóló beszámolót elfogadja.

**Határidő:** 2025. június 30

**Felelős:** Fésüs Sándor polgármester

**Vilonya Község Polgármestere**



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Beszámoló**

**A közfoglalkoztatás tapasztalatairól**

Tisztelt Képviselő-testület!

A közfoglalkoztatás célja, hogy a településen élő munkára képes, tartósan munkanélküli személyek rendszeres munkajövedelemhez jussanak, és közelebb kerüljenek a munka világához.

A korábbi évekhez hasonlóan volt lehetőség nem foglalkoztatott személyek alkalmazására. Az önkormányzat több alkalommal pályázott a közfoglalkoztatás támogatására.

2025. évre vonatkozóan az alábbiak szerint részesültünk támogatásban.

|  |  |  |  |  |
| --- | --- | --- | --- | --- |
| Támogatás időtartama | Támogatás mértéke % | Létszám (fő) | Bérköltség támogatás összege (Ft) | Közvetlen támogatás összege (Ft) |
| 2024.09.01-2025.02.28 | 100 | 3 | 2 557 278 |  |
| 2024.10.17 – 2025.02.28 | 100 | 1 | 636 231 |  |
| 2025.03.17-2025.10.31 | 100 | 4 | 4 660 280 |  |
|  | 100 |  |  |  |
| Mindösszesen |  |  | 7 853 789 |  |

A közvetlen költségekre támogatást nem kaptunk. 2025. január 01-től összesen 4 fő vett részt közfoglalkoztatásban. A közfoglalkoztatott 4 fő nemek szerinti megoszlása: nő: 1 fő, férfi: 3 fő.

A közfoglalkoztatás keretén belül a végzett főbb tevékenységek a következők voltak:

1. Településüzemeltetés, kommunális feladatok:

- zöldterület: parkgondozás, sövénynyírás, gallyazás, parlagfű irtás, növények ültetése, öntözés, közterületek, játszóterek, oktatási intézmény, sportpálya, temető területén,

- önkormányzati közterületről hulladék összegyűjtése,

- utcabútorok, játékok javítása, festése,

b) Intézmények működési feladatainak segítése:

- hulladékgyűjtő edények előkészítése szállításra és visszahelyezése,

- Iskola és Óvoda udvar rendben tartás (fűnyírás)

- Kultúrházi rendezvények előkészítésében való közreműködés, szórólap kihordás

- Önkormányzat és hivatala, valamint orvosi rendelő takarítás, rakodás, kézbesítés.

- Kultúrház, könyvtár takarítás

- Óvodában kisegítő munka, takarítás

c) Települési rendezvényekkel kapcsolatos feladatok:

- berendezés, takarítás, visszarendezés, „Séd Party”, nemzeti ünnepek, civil szervezetek rendezvényeinek technikai elősegítése, lobogózás

A 2025. évi (eddigi) közfoglalkoztatási tapasztalatok pozitívak, hiszen ennek keretében tudtuk elvégezni a feladatokat, amiknek az ellátása más formában nagyobb kiadást jelentett volna. A nehézségek (gépek karbantartási költségei, munkavégzés során okozott kár) ellenére értékteremtő, értékmegőrző munkát végeztek közfoglalkoztatás keretében.

Azt hogy ki kerül hátrányos helyzetbe a munkaerő-piacon, lesz aktív korú nem foglalkoztatott személy, a munkanélküliség határozza meg.

Községünkből a munkanélkülieknek a Veszprém Vármegyei Kormányhivatal Várpalotai Járási Hivatal Foglalkoztatási Osztályával kell együttműködni.

Kérem a Képviselő-testületet, hogy a beszámolót elfogadni szíveskedjenek.

Vilonya, 2025. június 20.

Fésüs Sándor sk.

polgármester